उठो। वह कहाँ है?
वह किसी वाहन से गई है या पैदल?
कमबख़्त स्कोफ़ील्ड कहाँ है?
कहाँ है वह?
तुम उसे नहीं ढूँढ पाओगे। भरोसा रखो।
तुम पर भरोसा करूँ? हम यह करके देख चुके हैं।
- क्या मैंने कभी तुमसे झूठ बोला है? - तुमने मुझे उसके बारे में कभी नहीं बताया।
मुझे कमबख़्त पता नहीं था।
मैं तुमसे यह कहता आ रहा हूँ कि सीआईए ने विमान गिराया था।
मुझे लगा था कि इसमें सिडनी का हाथ होगा,
पर मैंने एक मिनट के लिए भी यह नहीं सोचा था कि यह शुरुआत से उसकी ही योजना होगी।
डिस्पैच, कई वाहनों की दुर्घटना हुई है। ट्रूपर्स घायल हुए हैं।
मुझे तत्काल मेडिकल सहायता चाहिए।
- तुम कहाँ हो? - फ़्रैंक, मुझे माफ़ करना।
मैं जानती हूँ कि तुम सहमत नहीं हो कि मैंने जो भी किया, वह क्यों किया।
सहमत नहीं हूँ? लोगों की मौत हो गई है, सिडनी।
मैं समझाना चाहती हूँ।
शायद कभी समझाऊँगी, पर इस समय मैं तुम्हें आगाह करने के लिए फ़ोन कर रही हूँ।
ब्रैडफ़र्ड और मेरे साथ जो हो रहा है, उसके बीच में
पड़ने की कोशिश मत करना।
तुम आख़िर हो कहाँ?
अगर तुम इसमें पड़े, तो तुम्हें चोट पहुँचेगी।
और मैं ऐसा बिल्कुल नहीं चाहती हूँ।
प्लीज़, तुम्हारी अपनी सुरक्षा के लिए, फ़्रैंक…
तुम्हें किसी और की सुरक्षा की परवाह कबसे होने लगी?
मैं जानती हूँ यह कैसा लग रहा है।
हर जगह लाशें पड़ी हैं, स्कोफ़ील्ड।
तुम समझ नहीं रहे हो।
मैं समझता हूँ कि विमान को तुमने गिराया था।
तुम्हारे हाथ ख़ून से रंगे हैं।
- हे, तुम्हें आत्मसमर्पण कर देना चाहिए। - मैं नहीं कर सकती। अभी नहीं।
उससे पहले मुझे कुछ करना है।
- वह आर्काइव। - मैं जानती हूँ तुम उस तरह के आदमी हो
जिसे लगता है कि उसे इस बारे में कुछ करना चाहिए।
हालातों को सही करना चाहिए, इस सबको रोक देना चाहिए।
पर ऐसा मत करना।
मैं बता रही हूँ, फ़्रैंक, तुम्हारे अपने भले के लिए, पीछे हट जाओ।
और मैंने तुमसे कहा था कि अगर तुमने इस शहर के लोगों की जान ख़तरे में डाली,
तो तुम्हारे लिए मुसीबत खड़ी हो जाएगी।
तो अब मैं अपना वादा पूरा करूँगा।
जितनी तेज़ी से भाग सको, भागो, मोहतरमा,
क्योंकि मैं तुम्हें पकड़ने आ रहा हूँ।
तुम वह नहीं करना चाहोगे, फ़्रैंक।
ओह, मैं केवल यही करना चाहता हूँ।
ठीक है। पर मैंने तुम्हें आगाह कर दिया है।
फ़ेयरबैंक्स में आपका स्वागत है
सेंट्रल इंटेलिजेंस एजेंसी
द लास्ट फ़्रंटियर
फ़ोर्ट वेनराइट फ़ेयरबैंक्स, अलास्का
मार्शलों ने हार्टमन को हिरासत में ले लिया है।
हम पता लगाने की कोशिश कर रहे हैं कि उन्होंने उसे कहाँ रखा हुआ है।
- स्कोफ़ील्ड? - अभी पता नहीं है।
पर एक समस्या हो गई है।
हमें सूचना मिली है कि हार्टमन बेरिंग समुद्र में
हमारी एक सिगिंट पोस्ट में घुस गया था।
लोगों की मौत होने की पुष्टि हुई है।
उसे क्या चाहिए था?
अभी कहना मुश्किल है, पर हमारे विश्लेषकों का मानना है
कि उसने एक पेटाबाइट तक का डाटा डाउनलोड किया हो सकता है।
कुत्ते का बच्चा।
जिस औरत ने हार्टमन का निवारक साधन बनाया था, वह फ़िलेडैल्फ़िया में रहती है?
हाँ। हंटिंग पार्क में।
हार्टमन रूस में था,
जिसका मतलब उसने आर्काइव 6 को डिजिटल माध्यम से भेजा होगा।
मैं समझा नहीं, मैडम।
बेरिंग समुद्र में स्थित कोई भी सिगिंट पोस्ट ट्रांस-अटलांटिक केबल से जा रहे
डाटा को चुराती है,
जिसका मतलब है कि अगर हार्टमन ने उसे अपनी हैकर दोस्त को भेजा था,
तो हमने उसकी प्रति बनाई होगी।
जिसका मतलब है कि वह हमारे सर्वर पर है।
वह कमीना आर्काइव को वापस हासिल करने के लिए हमारी पोस्ट में घुसा था।
उसने वही डाउनलोड किया था।
उसने उसकी हार्ड कॉपी बनाई होगी।
और अगर वह उसके पास नहीं है, तो स्कोफ़ील्ड के पास तो ज़रूर होगी।
ठीक है, सुनो।
यह एक नियंत्रण-और-सफाई ऑपरेशन है।
मुख्य निशाना सिडनी स्कोफ़ील्ड है।
उसके पास ख़ुफ़िया जानकारी है और उसे बेहद ख़तरनाक समझा जाना चाहिए।
तुम्हें बिना कोई सवाल पूछे उसे मार गिराना है।
दूसरा निशाना लीवाई टेलर हार्टमन है।
वह हिरासत में है, पर मैं चाहती हूँ कि उसे रास्ते से हटा दिया जाए।
अपनी तरफ़ ध्यान मत खींचना।
कोई सबूत मत छोड़ना।
काम पर लग जाओ।
तुम आख़िरी इंसान हो जिस पर मैं निर्भर रहना चाहूँगा,
पर मुझे सच जानना है।
तो मुझे तुम्हारी मदद चाहिए।
अगर मैं कैद हूँ, तो तुम्हारी मदद नहीं कर सकता।
ख़ैर, तुम जेल में ही रहोगे, ठीक है?
तुमने मेरी पत्नी को अगवा किया, मेरे आदमियों को मार डाला, तुम्हारी पत्नी भाग गई है,
और जैकलिन ब्रैडफ़र्ड बस अभी-अभी फ़ोर्ट वेनराइट पहुँची है।
- उसने कितनी देर पहले लैंड किया था? - नहीं, तुम मुझे यह बताओ कि वहाँ क्या हो सकता है।
मैं जानता हूँ कि तुम्हें लगता है कि तुम्हें मारने के लिए वह विमान सीआईए ने गिराया था,
क्योंकि तुम कुछ जान गए हो।
तुम्हें क्या मिला था?
एक सीआईए डेटाबेस।
आर्काइव 6।
हाँ। वह आर्काइव साबित करती है कि ब्रैडफ़र्ड ने एक हिट लिस्ट बना रखी है।
वह दुश्मनों की पहचान करके उन्हें बिना किसी क़ानूनी कार्रवाई के मार रही है।
तो स्कोफ़ील्ड पूरी एजेंसी को गिराना चाहती है।
एजेंसी को नहीं। नहीं।
वह ब्रैडफ़र्ड को हराकर उसके प्रोग्राम का खुलासा करना चाहती है।
उसे परवाह नहीं है कि वह करने में वह किसे चोट पहुँचाती है।
बात इतनी सीधी नहीं है।
शायद वह उस पर निर्भर करता है कि तुम कमबख़्त किसके पक्ष में हो।
ओह, चलो भी, फ़्रैंक।
लोक कल्याण के सफ़र में होने वाला थोड़ा नुक़सान।
बाकी सबके मुक़ाबले तुम यह बेहतर समझते हो कि कभी-कभी उससे बचा नहीं जा सकता।
मैं तुम्हें बताता हूँ कि मैं क्या समझता हूँ।
मैं यह नौटंकी बंद करूँगा, तुम्हारी पत्नी को गिरफ़्तार करूँगा
और वह अपनी बाकी की ज़िंदगी जेल में बिताएगी।
मैं यही जानता हूँ।
अगर ब्रैडफ़र्ड वहाँ पहले पहुँच गई, तो नहीं, फ़्रैंक।
वह यहाँ सिडनी को गिरफ़्तार करने नहीं आई है, फ़्रैंक। वह उसे मारने आई है।
वह जानती है कि सिडनी के पास आर्काइव है।
वह जानती है कि सिडनी उसका प्रसारण कर देगी,
तो वह उसे रोकने के लिए, अपने कमबख़्त राज़ को सुरक्षित रखने के लिए जो करना पड़े, वह करेगी।
तुम मुझे यहाँ से जाने दो, तो मैं ब्रैडफ़र्ड को रोकने में तुम्हारी मदद कर सकता हूँ।
- वह नहीं होगा। - ठीक है। यह समझ लो, फ़्रैंक।
तुम और तुम्हारे पास जो भी आदमी बचे हैं, केवल वे ही
सीआईए द्वारा मेरी पत्नी की हत्या किए जाने और सच्चाई के सामने आने के बीच खड़े हैं।
तो तुम जल्दी काम पर लग जाओ, फ़्रैंक,
क्योंकि अगर सिडनी मर गई, तो सच उसके साथ मर जाएगा।
ठीक है, सब लोगों। आओ, इकट्ठे हो जाओ।
हमारी सूची में एक और भगोड़ा बढ़ गया है, और वह हमारे अपनों में से एक है।
सिडनी स्कोफ़ील्ड अब फ़रार है और यूएसएम फ़्लाइट 207 की दुर्घटना के सिलसिले में
पूछताछ के लिए उसकी तलाश है।
उसे आख़िरी बार प्रॉस्पेक्ट क्रीक से आठ किलोमीटर दक्षिण में डॉल्टन हाईवे पर देखा गया था।
वह पैदल है, तो वह अभी भी इसी इलाके में है।
स्टेट ट्रूपर्स, एफ़पीडी, सोशल मीडिया को जानकारी दे दो।
मैं चाहता हूँ उसकी तस्वीर हर जगह हो।
देखो, मैं जानता हूँ हम थक चुके हैं, ठीक है? हमारे शरीर दुख रहे हैं। हम घर जाना चाहते हैं।
तो मैं तुम्हें याद दिला दूँ कि हम सब यहाँ स्कोफ़ील्ड की वजह से ही हैं।
उसकी वजह से ही हमारा अस्पताल भरा हुआ है, हमारे बच्चे डरे हुए हैं।
उसकी वजह से हमारे शहर में पिछले एक हफ़्ते से उथल-पुथल मची हुई है।
तो अपनी बची-खुची ऊर्जा जुटाओ। ज़रूरत पड़े तो ग़ुस्से में आ जाओ।
क्योंकि जब तक हम इस औरत को गिरफ़्तार नहीं करेंगे, हम में से कोई अपनी ज़िंदगी में वापस नहीं लौट पाएगा।
हमारा एक लक्ष्य है और बस एक ही लक्ष्य है, और वह सिडनी स्कोफ़ील्ड को ढूँढना है।
तो चलो काम पर लग जाएँ।
मैं जानता हूँ तुम कौन हो, विन्सेंट। सच में।
मैं जानता हूँ तुम रॉबर्ट स्कोफ़ील्ड के क़रीबी दोस्त थे।
कि उसने तुम्हें इस देश में नई ज़िंदगी दी थी।
मैं जानता हूँ कि तुम सिडनी को उसके बचपन से जानते हो,
शायद इसीलिए तुमने उसकी मदद की।
क्योंकि तुम उसकी परवाह करते हो।
इसीलिए उसे सुरक्षित यहाँ लाने में तुम्हें मेरी मदद करनी होगी।
अगर मैं तुम्हारी मदद करना चाहता भी, तो नहीं कर सकता हूँ।
मुझे नहीं पता कि वह कहाँ है।
सिडनी योजना से हट चुकी है।
तुम जानते हो कि वह क्या चाहती है।
आर्काइव का खुलासा करना चाहती है।
ब्रैडफ़र्ड को हराना चाहती है, जो कि वह करेगी।
ब्रैडफ़र्ड यहाँ आ चुकी है।
पर वह सिडनी को मारने के लिए अपने साथ एक टीम लाई है,
जिसके कारण मुझे सिडनी तक पहले पहुँचना है।
मुझे बताओ वह कैसे करूँ।
मुझे नहीं लगता कि तुम उस औरत को वाक़ई समझते हो जिसका तुम शिकार कर रहे हो।
सिडनी की ज़िंदगी में हर एक चीज़ उसे इस पल तक लेकर आई है।
उसके पिता की हत्या, उसके परिवार को दिया गया धोखा,
एक जासूस के रूप में उसकी ज़िंदगी।
ब्रैडफ़र्ड ने अपना राज़ दबाए रखने के लिए सिडनी का
और उसके सभी प्रियजनों का फ़ायदा उठाया है।
सिडनी उसे सही करना चाहती है। सच्चाई को उजागर करना चाहती है।
सिडनी कोई भगोड़ी नहीं है। वह एक एजेंट है।
हारना उसके लिए विकल्प नहीं है।
दो टूक बात कहने के लिए माफ़ करना,
पर मुझे ब्रैडफ़र्ड के उसे ढूँढने की चिंता नहीं है
और ना ही मुझे तुम्हारे उस तक पहले पहुँचने की परवाह है।
सच यह है कि मुझे स्कोफ़ील्ड पर पूरा विश्वास है।
तुम कमबख़्त कौन हो? उठो।
- फ़्रैंक। - हाँ।
यह रहे तुम। यह हैं…
जैकलिन ब्रैडफ़र्ड। डिप्टी डायरेक्टर, सीआईए।
मैं जानता हूँ आप कौन हैं।
मैं समझ रही हूँ कि आप लोग यहाँ काफ़ी व्यस्त चल रहे हैं।
आपने और आपकी टीम ने बहुत अच्छा काम किया है।
क्या हम कहीं अकेले में बात कर सकते हैं?
यूएस मार्शल फ़्यूजिटिव टास्क फ़ोर्स
स्कोफ़ील्ड के बारे में?
यह उससे थोड़ा ज़्यादा उलझा हुआ है।
मैं इसकी पुष्टि ज़रूर कर सकती हूँ कि मुझे दो भगोड़ों को गिरफ़्तार करना है जो आपकी हिरासत में हैं।
एक विन्सेंट थिआगो के उपनाम से जाना जाता है,
दूसरा लीवाई हार्टमन नाम का पूर्व सीआईए जासूस है।
जिसका कोड नाम "हैवलॉक" है।
- हाँ। क्या वह यहाँ है? - हाँ।
- आपके पास वारंट है? - आप समझ नहीं रहे हैं।
- यह राष्ट्रीय सुरक्षा का मामला है। - अदालत से मिले दस्तावेज़?
मैं समझता हूँ, पर इन आदमियों के कुछ अधिकार हैं।
तो मैं आपसे फिर पूछता हूँ। क्या आपके पास कोई अदालती दस्तावेज़ हैं?
मार्शल, यह बहस का मामला नहीं है।
तुम्हारी हिरासत में मौजूद दोनों आदमी हिंसक, गैर-सरकारी लोग हैं
जो ऐसा ख़तरा हैं जो तुम समझ ही नहीं सकते हो।
ठीक है।
देखो, तुमने कभी लिटिल डायोमीड के बारे में सुना है?
- माफ़ करना? - वह बेरिंग समुद्र में एक छोटा सा द्वीप है।
उसकी जनसँख्या क़रीब 80 है।
वे एक पहाड़ी के पास झोपड़ियों के एक छोटे से समूह में रहते हैं।
शायद पूरे अमेरिका में सबसे सुदूर बस्ती है।
ठीक है।
उसके क़रीब तीन किलोमीटर पूर्व में बिग डायोमीड है,
जो रूस के चुकट्स्की जिले का हिस्सा है।
और रूसी-अमेरिकी सीमा इन दो द्वीपों के ठीक बीच से गुज़रती है।
मैं तुम्हारी बात समझ नहीं रही हूँ।
मैं यह कह रहा हूँ कि इतने क़रीब होने के बावजूद,
अलास्का रूस का हिस्सा नहीं है।
लिटिल डायोमीड द्वीप भी,
जो बेरिंग समुद्र में इतनी दूर है, अमेरिकी ज़मीन है,
जहाँ तुम इस समय खड़ी हो।
और अमेरिका के अंदर सीआईए के पास कोई कानूनी क्षेत्राधिकार नहीं है।
तो अगर तुम्हारे पास एयूएसए से अदालती आदेश नहीं है
जो तुम्हें कानून के अधिकृत अधिकारी की मान्यता देता हो,
तुम मेरे कमांड केंद्र से तशरीफ़ ले जा सकती हो।
मिस्टर रेमनिक। फ़्रैंक।
मेरे ख़्याल से हमारी शुरुआत थोड़ी ग़लत हुई है।
मेरे ख़्याल से मैं उससे सहमत हूँ।
उसने तुमसे क्या कहा? कि वह अच्छा बंदा है?
कि उसने ख़ुफ़िया जानकारी चुराई थी
जिससे साबित होता है कि सीआईए, क्या, बेईमान है? भ्रष्ट है?
सीआईए नहीं। नहीं। नहीं, नहीं। केवल तुम।
उसने तुम्हें एक कहानी सुनाई है। वह यही करता है।
हार्टमन को मनोवैज्ञानिक ऑपरेशन में प्रशिक्षण मिला है।
वह लोगों को उलझाना जानता है।
खा लो, कमीने।
तुमने कभी वह आर्काइव देखी है जिसके बारे में उसने बताया था?
- नहीं, मैंने नहीं देखी है। - वही तो।
उसने तुम्हें एक ऐसी चीज़ के अस्तित्व का यक़ीन दिला दिया है जो असली है ही नहीं।
यह एक छलावा है।
काफ़ी यक़ीन करने लायक़ है।
लीवाई हार्टमन एक गद्दार है।
उसने अपने देश को धोखा देने के लिए अपनी पत्नी की मदद ली
और जब हालात बिगड़ गए,
तो सिडनी ने अपने आप को सुरक्षित कर लिया।
स्कोफ़ील्ड ने वह विमान गिराया था,
किसी आर्काइव का खुलासा करने के लिए नहीं।
उसने विमान उस इकलौते आदमी से पीछा छुड़ाने के लिए गिराया था
जो उसे अपराधी साबित करके उसकी ज़िंदगी बर्बाद कर सकता है।
तुम्हारा सामने ऐसे लोगों से हो रहा है।
देखो, मुझे नहीं पता कि तुम्हारी आर्काइव में क्या है और मुझे परवाह भी नहीं है।
मैं बस स्कोफ़ील्ड को गिरफ़्तार करना चाहता हूँ।
उसकी वजह से लोगों की मौत हुई है और उसे उसके लिए ज़िम्मेदार ठहराना ज़रूरी है।
तो मुझे माफ़ करना, मैं यही करने वाला हूँ।
मैं जानती हूँ यहाँ सब तुम्हें बहुत पसंद करते हैं।
- माफ़ करना? - तुम बाहर निकले। बड़ा शहर देखा।
और फिर तुम सीधी-सादी ज़िंदगी जीने के लिए वापस आ गए।
मुझे यक़ीन है तुम अपने शहर के हीरो होगे।
हाँ।
मैं जानती हूँ तुम इसलिए वापस नहीं आए क्योंकि तुम्हें यह बहुत पसंद है
या इसलिए कि तुमने अपनी बेटी को खो दिया था।
तुम अपने पैरों के बीच अपनी दुम दबाकर इस बियाबान-सुनसान जगह में इसलिए वापस आए
क्योंकि तुम वास्तविक दुनिया में रह नहीं पाए।
क्योंकि यह जगह सुरक्षित है।
क्योंकि यह जगह मायने नहीं रखती।
अब तुम्हारे सामने एक वास्तविक स्थिति, एक वास्तविक समस्या खड़ी है
जिसके वास्तविक नतीजे हैं।
मुझे रोकना तुम्हारी अब तक की सबसे बड़ी ग़लती होगी।
सच कह रही हो?
अगर तुम उस दरवाज़े से बाहर गए, तो तुम्हारे लिए इसका अंत अच्छा नहीं होगा।
पता है, यह सुनने में एक धमकी जैसा लग रहा है।
चेतावनी ज़्यादा समझ लो।
मैं तुम्हें एक दोस्ताना चेतावनी देता हूँ।
तुम्हारी ताक़त के यहाँ कोई मायने नहीं हैं।
ना ही तुम्हारे पद या डीसी संपर्कों के।
बल्कि, वॉशिंगटन में जो कुछ भी तुम्हें ताक़तवर बनाता है, यहाँ तुम्हारे लिए नुक़सानदायक होगा।
तो तुम जो चाहे करो। मुझे कम आँको। मैं उसका आदी हूँ।
पर मैं स्कोफ़ील्ड को गिरफ़्तार करूँगा
और मैं हार्टमन और थिआगो को एफ़बीआई को सुपुर्द कर दूँगा।
और अगर तुम मेरे रास्ते में आई,
तो मैं भ्रष्टाचार में डूबी तुम्हें भी गिरफ़्तार कर लूँगा।
फ़ेयरबैंक्स अंतर्राष्ट्रीय हवाईअड्डा
मैं मदद करता हूँ।
- मैं बहुत अनाड़ी हूँ। - बिल्कुल नहीं।
मैं आज कुछ ढूँढने में आपकी मदद कर सकता हूँ?
- नहीं। शुक्रिया। - नहीं? ठीक है। बस मुझे बता दीजिएगा।
- दरअसल… - हाँ?
…एक चीज़ है जिसमें तुम मेरी मदद कर सकते हो।
ओह, बढ़िया। बताइए।
हे, दोस्तों। हमें टिप लाइन पर अभी शिलर्स फ़ार्मेसी से ख़बर आई है।
वहाँ एक गवाह ने स्कोफ़ील्ड को देखा है। उसने कहा कि उसे पक्का यक़ीन है कि वही थी।
ठीक है। एफ़पीडी को ख़बर कर दो। उनसे कहना हम आ रहे हैं।
ब्यूरो के लोग आ रहे हैं और हार्टमन को हिरासत में लेने की तैयारी कर रहे हैं।
वे एक घंटे में पहुँच जाएँगे।
वे थिआगो को भी गिरफ़्तार कर लेंगे।
वह ज़्यादा बड़ी समस्या है।
हार्टमन को तो लगभग निष्क्रिय कर दिया है।
थिआगो हमें सिडनी के पिता से जोड़ सकता है।
- तुम उसके लिए लोग भेजना चाहती हो? - एक बार में एक समस्या सुलझाते हैं।
स्कोफ़ील्ड हमारी प्राथमिकता है।
ओएसबी से संपर्क करो। पता लगाओ कि वह आर्काइव को ट्रांसमिट करने के लिए कहाँ जा सकती है।
वह सेल्फ़ी पोस्ट करने जैसा तो है नहीं।
उसे सिपरनेट नेटवर्क की ज़रूरत पड़ेगी।
यहाँ ऐसी बहुत जगहें नहीं हो सकती हैं जो उस तरह का डाटा अपलोड संभाल सकें।
सभी यूनिट्स को सावधान किया जाता है। स्थिति 10-66, भगोड़े को संभावित रूप से देखा गया है।
नंबर 2120, लैथ्रॉप में। जो यूनिट्स आसपास हैं, जवाब दें और सहायता करें।
संदिग्ध सशस्त्र है और ख़तरनाक है
वही है। टीम को ख़बर कर दो। चलो चलें। हमें पुलिस से पहले वहाँ पहुँचना है।
जल्दी चलो!
- हाय, विनी। तुम्हारे डैड यहाँ हैं? - हाय, फ़्रैंक।
नहीं, वह दादी के घर पर सीवेज पम्प ठीक कर रहे हैं।
- क्या हो रहा है? - हमें एक भगोड़े के सिलसिले में 911 कॉल आया था।
क्या तुमने इस औरत को देखा है?
मैंने इसे कहीं नहीं देखा है। पक्का यहीं से फ़ोन आया था?
- तुम यहाँ सुबह से हो? - लगभग। हाँ।
- आप चाहते हैं मैं डैड को फ़ोन करूँ? - ज़रा रुककर।
- मुझे तुम्हारी सिक्योरिटी फ़ुटेज देखनी है। - हाँ।
चलते रहो। पीछे की तरफ़ चलो।
माफ़ करना।
तुमने इस औरत को देखा है?
मेरे ख़्याल से वह हरॉल्डो से बात कर रही थी।
हरॉल्डो कहाँ है?
बाथरूम गलियारे की दूसरी तरफ़ है।
तुम क्या कर रहे हो? अरे। तुम्हें यहाँ आने की अनुमति नहीं है।
रुको। रुको! क्या कर रहे हो? मत करो।
ठीक है, रुको। यहीं रुको। वह रही।
उसने क्या पकड़ रखा है?
बालों में लगाने की डाई लग रही है।
दिखने में मैडम रेशमी आरसी-1 लग रही है। टेराकोटा चिली।
- टेरा-क्या? - टेराकोटा चिली।
एक मध्यम-चटक लाल रंग है। काफ़ी लोकप्रिय रंग है।
पर मुझ पर अच्छा नहीं लगता है।
वह किसके साथ है?
वह हरॉल्डो है।
वह बस अभी ही यहाँ था।
नीना, तुमने हरॉल्डो को देखा है?
सब लोग हरॉल्डो को क्यों ढूँढ रहे हैं?
- सब लोग कौन हैं? - वह बूढ़ी औरत। सूट पहने हुई।
हच।
अरे, सुनो, हमें पहुँचने में देर हो गई। ब्रैडफ़र्ड यहाँ पहुँचकर जा चुकी है।
अगर यह चाउडर हाउस में रैमी की पार्टी के बारे में है, तो मैं पी ज़रूर रहा था,
- पर मैं उनके सब कुछ तहस-नहस करने से पहले चला… - बोलना बंद करो।
मेरी बात सुनो।
- तुमने इस औरत से बात की थी? - मेरे… मेरे ख़्याल से।
उसे क्या चाहिए था?
उसने… उसने बालों की डाई ख़रीदी थी।
बस यही है? अच्छे से सोच लो, हरॉल्डो।
मैंने उससे पूछा अगर उसे अपने सफ़र के लिए कुछ चाहिए था,
- पर उसने मना कर दिया। - उसका सफ़र?
हाँ। डेनाली स्टार पर।
उसने मुझसे स्टेशन जाने का रास्ता पूछा था और मैंने उसे वहाँ जाने का तरीका बता दिया।
देखिए, क्या मैं किसी तरह की मुसीबत में हूँ?
आपको मुझे यह नहीं बताना चाहिए कि मुझे वक़ील वगैरह मिल सकता है?
मुझे फ़ेयरबैंक्स डिपो की निगरानी चाहिए। डेनाली स्टार की।
तुम मुझे ऐसे ही यहाँ नहीं छोड़ सकते!
मुझे कमबख़्त एक्ज़िमा है!
हे!
कमीने।
हे, फ़्रैंक।
- मेरे ख़्याल से मुझे कुछ मिला है। - ब्रिग्स का फ़ोन है।
यह उस आर्काइव के बारे में है जिसके बारे में तुम बात कर रहे थे।
- हाँ। - अगर यह फ़ाइल उतनी बड़ी है
जितनी कि तुम बता रहे हो, तो उसे अपलोड करने के लिए स्कोफ़ील्ड के पास गिने-चुने विकल्प होंगे।
तो अगर हम यह मान लें कि उसके पास कोई कम्प्रेशन सॉफ्टवेयर नहीं है,
तो उसे कोई डाटा सेंटर या ऐसी जगह ढूँढनी होगी
जिसके पास एक डाटा सेंटर का सीधा लिंक हो।
कोई ऐसी जगह जहाँ बहुत सारे पावर का इस्तेमाल होता हो।
तो वह ऐसा कहाँ कर सकती है?
ख़ैर, मेरे मन में पहला ख़्याल यूएएफ़ द्वारा इस्तेमाल किए जाने कोलोस का आया था,
पर मुझे अभी पता चला कि स्कूल ने कुछ तात्कालिक मेंटेनेंस के लिए
सर्वर बंद कर दिए हैं।
- वह और कहाँ जा सकती है? - किसी बेस पर?
जैसे कोई यूटिलिटी कंपनी? मुझे नहीं पता।
मैं पता लगाने की कोशिश कर रही हूँ पर मुझे और समय चाहिए।
जितने ज़्यादा समय तक स्कोफ़ील्ड आज़ाद रहेगी, यह उतना ही ज़्यादा ख़तरनाक होता जाएगा।
हमें ब्रैडफ़र्ड से पहले यह पता लगाने की ज़रूरत है कि वह कहाँ जा रही है।
डेनाली स्टार के लिए बोर्डिंग शुरू हो गई है।
यह हीली, डेनाली, टैलकीटना, वसिला और एंकरेज पर रुकती है।
पाँच मिनट में चलेगी।
ऐल्फ़ा टीम, कुछ दिखाई दिया?
अब पटरियों पर देख रहा हूँ।
वह अभी तक हमें नहीं दिखी है।
वह वहीं है। यक़ीन मानो।
ट्रेन चलने वाली है। आप चाहती हैं कि हम अगली ट्रेन के लिए खड़े लोगों में ढूँढें?
नहीं! वह ट्रेन में है।
अपनी टीम को अंदर भेजकर उसे ढूँढो।
ट्रेन पर चढ़ो। ऐल्फ़ा, पीछे की तरफ़ से ढूँढना शुरू करो।
एको, आगे से शुरू करो, ढूँढते हुए पीछे की तरफ़ आओ।
- पीछे हटो। - क्या?
कमबख़्त दीवार की तरफ़ मुड़ो!
ठीक है।
मुझे बस अभी पता चला कि हाईवे पर तुमने जो हरकत की थी,
उसकी वजह से तीन फ़ेडरल एजेंटों की मौत हो गई है।
और दो आईसीयू में हैं!
उनमें से एक एजेंट लॉफ़्टक्विस्ट था जिसके साथ मैंने अफ़ग़ानिस्तान में सैन्य सेवा की थी।
वह दो बार युद्ध से ज़िंदा लौट आया और अब तुम्हारी वजह से उसकी मौत हो गई!
ओह, धत्!
कमबख़्त उठो।
तुम्हें पता है यह क्या है?
यह एक घरेलू फ़्रैगमेंटेशन ग्रेनेड है।
वियतकॉन्ग में वे लोग बैम्बू और टिन कैन से बनाते थे।
ठीक है। एक मिनट रुको।
मुझे पक्का नहीं मालूम कि इसका विस्फोटक कितना ताक़तवर है।
मुझे यह ज़रूर मालूम है कि यह कम से कम पाँच मीटर के दायरे में तो सबको मार डालेगा।
पर तुम यह जानते हो, है ना? क्योंकि तुम सेना में थे।
और चूँकि तुम सेना में थे,
तुम जानते हो कि एक कैदी की कोठरी में भरी हुई बंदूक लाना
ना केवल बेवक़ूफ़ी की बात है, बल्कि नियमों के ख़िलाफ़ भी है।
अब, तुम कमबख़्त ज़मीन पर लेट जाओ!
अब…
शुक्रिया।
मुझे अपनी जैकेट और अपनी चाबियाँ दो।
इस इलाके में डाटा अपलिंक की सुविधा वाली जगहों की ओएसबी की शुरुआती सूची।
अलास्का राज्य
ये बहुत सारी हैं। उनसे कहो कि इसे और कम करें।
उस ट्रेन की समय सारणी देखो, उसकी लाइन के स्टेशनों को फ़िल्टर के तौर पर इस्तेमाल करो।
मुझे स्थिति की रिपोर्ट चाहिए।
मैंने सामान और कार्गो के डिब्बों में देख लिया है।
ऐल्फ़ा और एको अब यात्रियों के डिब्बों की जाँच कर रहे हैं।
वह वहाँ है। उसे ढूँढो।
कमांड, मैं ऐल्फ़ा बोल रहा हूँ। वह डिब्बा नंबर सात में नहीं है।
एको टीम की रिपोर्ट। वह अब तक नहीं दिखी है।
मुख्य संदिग्ध यहाँ है।
वह लाल बालों वाली औरत ट्रेन में है, सशस्त्र और हिंसक है।
हे।
अगर तुम यहाँ मुझे मारने आए हो, तो तुम मुझ पर एहसान ही करोगे।
मेरी बाकी की ज़िंदगी जेल में कटेगी।
तुमने वह कैसे किया?
वह विमान दुर्घटना?
नहीं। तुमने सिडनी को कैसे मनाया था?
यह स्पष्ट है कि तुमने उससे कहा कि आर्काइव के खुलासे के लिए
मेरा मरना ज़रूरी है। तुमने वह कैसे किया?
मुझे उसे किसी भी चीज़ के लिए मनाना नहीं पड़ा।
तुम सिडनी को जानते हो।
उसके चयन हमेशा उसकी मर्ज़ी से होते हैं।
- सिडनी ने मेरी मौत का फ़रमान जारी किया था। - नहीं।
उसने एक फ़ैसला लिया था जो तुमसे, उससे, यह हम में से किसी से भी ज़्यादा महत्वपूर्ण था।
वह ब्रैडफ़र्ड को रोकने और अपने पिता की मौत का बदला लेने के लिए
ख़ुद को ख़तरे में डालने से डरती नहीं है।
मेरी भूमिका बस सारी तैयारी करने की थी।
मैंने क़सम खाई थी कि उसका मिशन पूरा करने में मैं सिडनी की हर संभव कोशिश करूँगा।
चाहे उसका मतलब अपनी बलि देना ही हो?
उसने और उसके पिता ने मुझे जो दिया था, उसके बाद यह एक छोटी क़ीमत है।
आशा। एक भविष्य।
ये ऐसी आस्थाएँ हैं जिनके लिए कुछ लोगों की बलि देना जायज़ है,
जिनमें मैं भी शामिल हूँ।
और इसीलिए मैं सिडनी को उसका मिशन पूरा करने में मदद करने के लिए जो हो सके वह करूँगा।
तुम्हारे और मेरे बीच मेरी सोच से ज़्यादा समानताएँ हैं।
इसका क्या मतलब है?
यह क्या है? तुम क्या कर रहे हो?
मैं तुमसे मेरी मदद करने को कह रहा हूँ ताकि मैं उसकी मदद कर सकूँ।
हीली स्टेशन पर आपका स्वागत है।
यह एंकरेज जाने वाली ट्रेन है जो पाँच मिनट में छूटेगी।
वह हमारे हाथ से निकल गई।
क्या मतलब है तुम्हारा कि वह निकल गई?
हमारे कुछ लोग मारे गए और हमें स्थिति को संभालना पड़ेगा।
स्थानीय लोगों को घटनास्थल पर पहुँचने में ज़्यादा समय नहीं लगेगा।
स्थानीय लोगों को मैं संभाल लूँगी। मुझे स्कोफ़ील्ड के बारे में बताओ।
हमें नहीं मालूम कि वह कहाँ है। पर वह ज़्यादा दूर नहीं गई होगी।
वह हीली स्टेशन पर ट्रेन से उतर गई।
हीली। मुझे वह सूची देखने दो।
क्या है? क्या हीली में कोई डाटा सेंटर है?
नहीं। उसके बाद सबसे अच्छा विकल्प है।
नेनाना हाइड्रोइलेक्ट्रिक बाँध।
वह ब्लैक रैपिड्स में सेना के ठंडे मौसम के प्रशिक्षण सेंटर को पावर प्रदान करता है,
जिसका मतलब है सुरक्षित सैटेलाइट अपलिंक और वैसी बैंडविड्थ जो उसे आर्काइव को
ट्रांसमिट करने के लिए चाहिए।
वह उनके अपलिंक पर कब्ज़ा करना चाहती है।
इसीलिए हमें वहाँ पहले पहुँचने की ज़रूरत है।
टीम को ख़बर कर दो। चलो चलें!
- बाहर तापमान शून्य से 16 डिग्री नीचे है। - हाँ। यह भाड़ में जाए।
अंदर आने के समय इसने यही पहन रखा था। बाहर जाते समय यह यही पहने रह सकता है।
यह कोई जानवर नहीं है।
थोड़ी दया दिखाओ।
- बंदूक! - पीछे हटो। अभी!
कमबख़्त बंदूक नीचे रखो।
उनसे कहो कि पीछे हट जाएँ वरना मैं गोली चला दूँगा।
सब लोग शांत रहो।
आख़िरी बार कह रहा हूँ। बंदूक नीचे रखो।
सब तैयार है?
बिल्कुल वैसे जैसे हमने कहा था। सब समय पर है?
चलो। हमारे पास ज़्यादा समय नहीं है।
फ़्रैंक बोल रहा हूँ।
एक समस्या हो गई है, फ़्रैंक।
मुझे कोई अच्छी ख़बर सुनाओ, मार्क्स।
मुझे अभी-अभी हीली स्टेशन पर पहुँची डेनाली स्टार पर
किसी तरह की हाथापाई की घटना की रिपोर्ट मिली है।
हाँ, कैसी हाथापाई?
कह रहे हैं कि कुछ मौतें हुई हैं। मुझे बस अभी ही ख़बर मिली है। मैं फ़ोन करना चाहता था।
और वहाँ गवाह भी हैं।
ठीक है। रेलरोड से सिक्योरिटी फ़ुटेज निकलवाओ।
उसे रोककर रखो। हम आ रहे हैं।
वही होगी, है ना?
हाँ, वही है।
वह आख़िर कर क्या रही है?
मुझे पता नहीं, हच। मुझे पता नहीं।
बुद्धिमान लड़की हो, सिड।
क्या टीम अपनी जगह पहुँच गई है?
हम पहुँच गए हैं। अभी तक उसका कोई अता-पता नहीं है।
मोबाइल दो, तुम्हें कुछ दिख रहा है?
नहीं। यहाँ सब शांत है।
सावधान रहना। वह आएगी।
कमांड सेंटर के अंदर उसे आख़िर चाबी मिली कैसे,
हथियार की तो बात ही छोड़ दो?
यह हमारी बंदूकों में से एक है।
फ़्रैंक, वह हमारे हाथ से निकल गया। हैवलॉक भाग गया।
आख़िर हुआ क्या?
उसने एक गार्ड को बेहोश कर दिया, थिआगो तक पहुँच गया।
उन्होंने ध्यान भटकाया और वह ग़ायब हो गया।
तुम चाहते हो कि मैं खोजी दल को बाँट दूँ, आधे लोगों को उसके पीछे भेजूँ?
नहीं। नहीं, हम स्कोफ़ील्ड के पीछे जाएँगे। उसे प्राथमिकता देनी है।
हे, फ़्रैंक। तुम सुन रहे हो?
ज़रा एक मिनट देना, जेन।
मैं ये हाव-भाव जानता हूँ। मुझे ये हाव-भाव पसंद नहीं हैं।
उस ट्रेन में गवाह थे, है ना?
- हाँ। - वैसे ही जैसे उस फ़ार्मेसी में
- गवाह थे। - जो कि अजीब है क्योंकि…
हम स्कोफ़ील्ड की बात कर रहे हैं। वह सीआईए है, हच। उसने हैवलॉक को प्रशिक्षण दिया है।
तुम्हें नहीं लगता कि वह कैमरे से बचना जानती है?
तो उससे ग़लती हो गई।
हाँ, एक बार हो सकती है, पर अब उसने ट्रेन में तमाशा खड़ा कर दिया?
सुनो, जेन।
शिलर्स फ़ार्मेसी में स्कोफ़ील्ड को देखे जाने वाले कॉल को 911 से निकलवाओ।
- हैवलॉक का क्या? - बस वह कॉल निकलवाओ।
मुझे दिख गई। नदी के दक्षिणी किनारे पर। वह अकेली है।
सभी टीम, अपनी-अपनी जगह पर आ जाओ।
रास्ता यहीं ख़त्म होता है, सिड।
वह कहाँ है?
तुम अपने डैडी जितनी ही हँसोड़ हो।
हाँ।
मैंने अपने डैड से बहुत कुछ विरासत में पाया है।
अच्छा और बुरा।
तुम आख़िरी इंसान हो जिसे अच्छे और बुरे का फ़ैसला करना चाहिए।
ओह, पर तुम ग़लत हो।
मैं वह फ़ैसला लेने के बिल्कुल क़ाबिल हूँ।
तुम्हें कोई अंदाज़ा नहीं है कि मैंने सालों से, दिन प्रतिदिन क्या देखा है।
निर्दोष लोगों का नरसंहार।
अपने दोस्तों को धोखा दिया जाना।
बच्चों की हत्या।
वह सब कुछ केवल इस आंदोलन या उस देश के नाम में।
जब तुम दुनिया की निर्मम जगहों में समय बिताते हो,
तो तुम या तो हताश हो जाते हो या पैने हो जाते हो।
दुनिया में बहुत बुराई है, सिडनी।
कोई धुंधली, अस्तित्ववादी नैतिकता नहीं।
असली बुराई। वास्तविक बुराई।
और उससे लड़ना हम में से उन लोगों के हाथ में है जिनमें लड़ने की इच्छाशक्ति है।
तुम्हारे पिता के पास दूरदर्शी सोच थी, पर इच्छाशक्ति नहीं थी।
उसमें इतनी ताक़त नहीं थी कि वह ख़त्म कर पाए, जो उसने शुरू किया था।
तो तुमने उन्हें मार डाला।
जैसा कि मैंने कहा, हम में से कुछ दूसरों से ज़्यादा ताक़तवर हैं।
अब, आर्काइव कहाँ है?
फ़्रैंक, हमने तुम्हारे लिए वह 911 कॉल निकलवा ली है।
911, आपको क्या सहायता चाहिए?
हाय। मैंने समाचारों में देखा कि आप लोग उस औरत, सिडनी स्कोफ़ील्ड को ढूँढ रहे हैं।
मेरे ख़्याल से मैंने… मेरे ख़्याल से मैंने अभी उसे शिलर्स फ़ार्मेसी में देखा है।
- यह स्कोफ़ील्ड की आवाज़ है। - उसने अपने ही बारे में टिप दी।
वह ऐसा क्यों करेगी?
तुम्हें विवियन पाइक याद है?
हाँ। वह ठग औरत जिसे हमने पकड़ा था।
उसने टिप लाइन पर अपनी ही जानकारी दी थी। वह पकड़े जाना चाहती थी।
स्कोफ़ील्ड भी यही कर रही है?
नहीं। स्कोफ़ील्ड बहुत चालाक है। वह पकड़े जाना नहीं चाहती है।
वह चाहती है कि उसका पीछा किया जाए।
यह कभी ना कभी होना ही था, सिडनी।
तुम्हें पता ही होगा कि मैं तुम्हें ढूँढ लूँगी।
मुझे पता था कि तुम मुझे ढूँढ लोगी।
बल्कि…
हमने यह सुनिश्चित किया था।
हाय, जैक।
मुझे ख़ुशी है कि तुम यहाँ आ पाई।
उप-शीर्षक अनुवादक : मीनू